קבא דקשייתא כב


קושיא כב
קשיא לי מה דמבואר בשולחן ערוך אורח חיים סימן קנ״ט ס״ק י ובסימן ק״ס במגן אברהם ס״ק יב, דמי הים פסולים לנטילה כל זמן שלא תיקן אותם, ועיין ברב מלאדי. והרי מבואר בכסף משנה פרק י דפרה הלכה יב, דכל שיש לו תיקון, אף בלא התיקון כשר, אפילו למים חיים. ותירוצו של הכסף משנה מוכרח שם. 

ועוד תמוה לי, דבלאו הכי יהיה מי הים כשר לנטילה, מטעם המבואר בירושלמי פרק י״א דתרומות הלכה ב, מודה ר' אליעזר במי הים אף על פי שהם סרוחין, מכל מקום התורה קראה אותן מים, ועל כן אף בתלוש שם מים עליו, ואם כן גם לנטילה בכלי יהיה המים כשר, וכעת צע״ג. 

וגם דברי הכסף משנה צריך עיון מירושלמי הנ״ל, דלהירושלמי לא הוצרך הכסף משנה לתירוצו כלל, וצע״ג.